text: “Rabbiin gabbaraa, Waan takka itti hin shariikoomsinaa; Haadhaa fi abbaa keessaniif tola oolaa”jedha.
text: #000005
text: “Gooftaan keessan isa malee kan biraa akka hin gabbarre isin ajaje, akkasumas Haadhaa fi abbaa keessaniif tola oolaa. Isaan keessaa tokko ykn lachuu yoo umrii dullummaa irra gahan, dubbii fokkataa itti hin dubbatina, ofirraallee hin dhiibinaa, garuu haala kabajaatiin isaan kunuunsaa. Akkasumas isaaniif tola ooluu keessaan, kooluu keessan diriirsaafii, ‘ Yaa Rabbii kiyya! akka isaan ijoollummaa kiyyaan na kunuunsanitti, Rahmata isaaniif godhi jedhaa.”
text: #000007
text: Qur’aanaa keessaa aayatoota heddu Haadhaa fi abbaa keenyaa akka tola ooluu qabnu kan nu barsiisan argachuu ni dandeenya. Mee amma ammoo gama Hadiisa Nabi (SAW) gorree qabxii takkaa lama haa ilaallu.
text: #000009
text: Rasuulli (SAW) Haadhaa fi abbaa keenyaa tola ooluu ibaadaawwan jannata nama galchan jajjabaa lama jidduutti ibsan. Salaatni silaa ibaadaa jabaa Rabbii keenyaaf goonu keessaa isa ijoodha. Jihaada godhunii s akkasuma dalagaa jannata Rabbii qajeela nama galchu keessaa isa tokko. Dalagaawwan jajjabaa akkanaa lama jidduu garuu Haadhaa fi abbaa keenya tola oolutu argama. Yaa obboleewwan aakhiraa; Haadhaa fi abbaa keenyaa tola ooluun hagam faaydaa akka qabu xiyyeeffadhaa ilaalaa.
text: #000011
text: Gama biraatiin Abbaa fi Haati teenya osoo hordoftoota amantii biraatuu ta’anii, isaaniif tola ooluu qabna. Rasuulli keenya (SAW) rasuula rahmataati. Rahmatni isaaniitis musliimaaf qofa osoo hin taane ilma namaa cufaafi. Kanaaf haadhaa fi Abbaan keenya osoo hordoftoota amantii biraatis ta’anii kunuunsa akka isaaniif goonu nu ajajan. Muslimni dhugaa kan haalaa fi amalli isaa qur’aanaa fi hadiisa Rasuulaatiin bocame, Haadhaa fi Abbaa isaa kan amantii biraatiifis kabaja guddaa qabaata.
text: #000016
text: Abbaa fi Haati keenya nurraa kunuunsa akka barbaadan dubbataa turree jirra. Isaan lachuu nurraa gargaarsa guddaa barbaadan. Garuu isaan lamaan keessaa wal caalchisuun barbaachisaa yoo taate Rasuulli (SAW) haadha teenya caalchisuu akka qabnu nu barsiisanii jiran. Alhamdulillaahi namni haadha ofii hin jaalanne dachii tanarra ni jira jechuun ulfaataa dha. Namni hundi haadha isaa akkaan jaalata. Yeroo heddu rakkoon haadha dhiibuudhaa erga wal fuudhaniin booda dhufti. Namni haadha warraa ofiitiif jecha haadha ofii dhiibe, rakkoo guddaa keessa jira. Namoota nutti dhihaatan keessaa kan kunuunsa keenya sadarkaa tokkoffaa irratti argatuu qabu haadha teenya. Isitti aanee abbaatu dhufa.
text: #000018
text: Gama biraatiinis hiriyyoota Haadhaa fi abbaa keenyaatis kunuunsuu qabna. Jaalalti, kabajaan akkasumas amanamummaa ilmi tokko haadhaa fi abbaa isaatii godhu keessaa inni guddaan hiriyyoota isaanii jaalatuudha. Jaalalti tun bara Abbaa fi Haati keenya lubbuun jiranis ta’e yeroo isaan du’anitti itti fufuu qaba. Walitti dhufeenya duraan ture san osoo hin diigin jabaatee akka itti fufu gochuu qaba.
text: #000019
text: Namni biyya garagaraa jiru qaamaan walitti dhufuudhaaf hedduu rakkata. Bakka kanatti garuu carraa jiru hundatti fayyadamuudhaan Haadhaa fi abbaa keenya waliin wal arguu qabna. Itti dhihaannee rakkoo isaan qaban gaafannee isaan jajjabeessuu qabna. Adaduma salaataaf fuul duree Rabbii dhaabbannutti isaaniif du’aa’ii godhuu qabna.
text: #000023
text: Kanaaf yaa obboleewwan aakhiraa kunuunsa haadhaa fi abbaa keenyaaf goonu akka salphaatti ilaaluu hin qabnu. Salaatuun qofti jannata nu hin seensiftu. Osoo ibaadaa hunda isiituu haala gaariin hojjannee Rahmata Rabbiitiini malee dalagaa teenyaan jannata Rabbii argachuu hin hin dandeennu. Rahmata Rabbii argachuuf ammoo nuti harraan tana dachii tanarratti nama walii Rahmata qabu tahuu qabna. Keessatti Haadha teenya ta osoo nu wajji dhukkubsattu bakka tanaan nu geette haa yaadannu.
text: #000026
text: Ilmii barbaaduuf jecha imala dheeraa Saaykiliin
text: #000029